Alvarlegt ástand er í vesturríkjum Kanada og Bandaríkjanna vegna hitabylgju. Í Kanada er 84 ára gamalt hitamet fallið. Varað er við gróðureldum vegna hita og vatnsskorts.
Hitaviðvörun er í gildi víða í vesturríkjum Bandaríkjanna og Kanada. Útlit er fyrir að hitinn fari víða yfir fjörutíu stig í vikunni. Varað er við alvarlegu ástandi í stórborgum. Þá er hætta á gróðureldum vegna hita og vatnsskorts.
Áttatíu og fjögurra ára gamalt hitamet féll í gær í Kanada. Þá mældist 46,1 stigs hiti í bænum Lytton í Bresku-Kólumbíu. Fyrra metið, 45 stig, er frá því í júlí 1937. Það féll í Yellow Grass og Midale í Saskatchewan. Hitabylgja gengur yfir vesturhéruð Kanada og Bandaríkjanna. Viðvörun er í gildi fyrir Bresku KólumbíuÁttatíu og fjögurra ára gamalt hitamet féll í gær í Kanada. Þá mældist 46,1 stigs hiti í bænum Lytton í Bresku-Kólumbíu. Fyrra metið, 45 stig, er frá því í júlí 1937. Það féll í Yellow Grass og Midale í Saskatchewan. Hitabylgja gengur yfir vesturhéruð Kanada og Bandaríkjanna. Viðvörun er í gildi fyrir Bresku Kólumbíu, Alberta og hluta af Saskatchewan, Yukon og Norðvestursvæðunum. Sömu sögu er að segja um Washington, Oregon, hluta Kaliforníu og Idaho í Bandaríkjunum. Viðvörunin er í gildi fram eftir vikunni. Útlit er fyrir að í borgunum Portland og Seattle verði meiri hiti en nokkru sinni frá því að mælingar hófust. Um helgina var byrjað að dreifa vatni til heimilislauss fólks í borgum þar sem útlit er fyrir að ástandið verði verst.
Þar sem hitinn er mestur í Kanada hefur frí verið gefið í skólum, íþróttaviðburðum aflýst og stöðvum lokað þar sem skimað er fyrir kórónuveirunni, svo nokkuð sé nefnt. Veðurfræðingar í Kanada vonast til að það dragi úr mesta hitanum á morgun, þriðjudag. Íbúarnir eru minntir á að drekka nóg af vatni og nota vatn til að kæla sig hafi þeir ekki aðgang að rafmagnsloftkælingu.
Alvarlegt ástand er í vesturríkjum Kanada og Bandaríkjanna vegna hitabylgju. Í Kanada er 84 ára gamalt hitamet fallið. Varað er við gróðureldum vegna hita og vatnsskorts.